**Ne felejtsd el, hogy a vázlatot és a fogalmakat, évszámokat
bele kell írni a füzetbe!**

**Vázlat**

**Egyházi társadalom**

**1). A középkori egyház tagjai, a papok írni, olvasni is szinte csak ők
 tudtak.
 A keresztény egyház élén a Rómából irányító pápa állt.**

**2). A papság két csoportra tagolódott.
 A világi papság tagjai nem voltak egyenrangúak.
 Az érsekek több egyházmegyét vezettek.
 A püspökök munkáját a kanonokok segítették, akik iskolákat is
 működtettek.**

**3). A papság másik csoportját a szerzetesek alkották.
 Legtöbbjük a világtól elzártan, kolostorokban élt.
 A kolostorokban az imádkozás, az olvasás és a kézzel írt könyvek, a
 kódexek másolása mellett sok egyéb munkát végeztek: tanítottak,
 földjeiket művelték, betegeket ápoltak vagy prédikáltak.**

**4). Kolduló szerzetesrendek alakultak, mint például a ferencesek rendje.
 A rendalapító Szent Ferenc a szegénységet és az elesettek szolgálatát
 választotta.**

**Az egyház jövedelmei**

**5). A templomok fenntartása főként a tizedből a dézsmából történt.
 Emellett adományokat is kaptak.**

**A pápaság és a császárság küzdelme**

**6). 476-tól a nyugati birodalomrészben a római püspök, a pápa irányította
 az egyház szervezetét.
 Keleten a kereszténység központjává Bizánc vált.
 Az itteni egyház szokásai, szervezete jelentősen eltért a nyugatiétól.
 Vita alakult ki abban is, hogy kit illet meg az egész keresztény világ
 feletti főhatalom.
 Mindez 1054-ben a keleti és a nyugati egyház szakadásához vezetett.**

**7). A frank birodalom örökébe a Német-római Császárság lépett.
 Uralkodói maguk akarták meghatározni, ki legyen a pápa,
 ki nevezze ki a főpapokat.**

 **Végül a pápa és az uralkodó megegyezett abban, hogy közösen nevezik
 ki a püspököket.**

**Szentek és ereklyék**

**8). A keresztény vallás teljesen áthatotta a középkori lakosság
 mindennapjait.
 A keresztelés, az esküvő, a temetés is az egyház közreműködésével
 zajlott.
 A vasárnapi istentisztelet célja az emberek tanítása volt.**

**9). A hivatalos egyházi tanításokkal ellentétes nézetek is terjedtek.
 Az eszmék követőit eretnekeknek nevezték.
 Az egyházi törvényszéket inkvizíciónak nevezték.**

**10). Az egyház szentté avatta azokat az embereket, akik különösen istenfélő
 életet éltek, vagy sokat tettek a hit terjesztéséért, védelméért.
 A szentek csontjait, személyes tárgyaikat ereklyéknek nevezzük.
 A szentek életét legendákban foglalták össze.**

**Fogalmak – Évszámok**

**szerzetes – az a pap, aki kolostorban a világtól elzártan él**

**kódex – a szerzetesek által kézzel írt színes könyv**

**Szent Ferenc – szerzetes, a Ferences rend alapítója**

**Nursiai Szent Benedek – szerzetes, a Bencés rend alapítója**

**1054 – szkizma vagy a keresztény egyház két részre szakadása**

**invesztitúraharc – a Pápa és a Német-Római császár küzdelme
 az egyházi birtokokba történő kinevezés jogáért**

**Canossa járás – a Pápa 1077-ben a Császárt Canossa várához rendeli
 azért, hogy kérjen bocsánatot tőle**

**eretnek – olyan ember, aki nem fogadja el az egyház tanításait,
 tagadja azokat**

**inkvizíció – egyházi törvényszék;
 az eretnekeket kínzással kényszerítették nézeteik
 megváltoztatására**

**100 éves háború - 1337-1453 között Anglia és Franciaország
 közt dúló 116 évig tartó küzdelem**

**Jeanne d’Arc Szent Johanna - (1412– 1431) az „orléans-i szűz”,
 katolikus szent, francia nemzeti hős**